[{"text_idx": "#000000", "text": "Teist hooaega oleme koosto\u0308o\u0308s ettevo\u0303ttega Yara Eesti uurinud taimede toitumist, saates Pocklingtonis asuvasse Yara laborisse sadu leheproove toitainete sisalduse ma\u0308a\u0308ramiseks."}, {"text_idx": "#000001", "text": "Va\u0308ga raske on lihtsalt taime lehele peale vaadates ennustada, kas tegemist on mo\u0303ne toitaine liia vo\u0303i puudusega. On ku\u0308ll rida tunnuseid, mis viitavad teatud elemendi puudusele, kuid nende ilmnemisel on defitsiit taimes juba va\u0308ga suur. Ko\u0303rge ja kvaliteetse saagi saamiseks on oluline arvestada iga saaki limiteeriva faktoriga.\nLeheproovi tulemus annab meile infot toitainete sisalduse kohta lehtede korjamise ajahetkel. Leheproovide ko\u0303rval on olulised ka mullaproovid, sest mitmete elementide ka\u0308tte saamine mullast on so\u0303ltuvuses ilmastikust. Teades mulla pH-d ja toiteelementide sisaldust mullas, oskame paremini luua seoseid, miks mo\u0303ne elemendi tase on liiga madal ja kas nende tase vo\u0303ib ilmastiku muutumisel paraneda."}, {"text_idx": "#000002", "text": "2020.a. analu\u0308u\u0308sisime esmakordselt leheproovide alusel ka rohumaade toitumist."}, {"text_idx": "#000003", "text": "Proovid korjati libliko\u0303ieliste-ko\u0303rreliste segudest mai keskel enne esimest niidet."}, {"text_idx": "#000004", "text": "Ko\u0303ige suuremad defitsiidid olid kolme mikroelemendi \u2013 vase, tsingi ja mangaani \u2013 osas. U\u0308helt poolt parandavad need elemendid rohumaade saagikust ja rohuso\u0308o\u0308da kvaliteeti. Na\u0308iteks mangaan parandab po\u0303uakindlust, vask ja mangaan koos magneesiumiga on fotosu\u0308nteesil vo\u0303tmerollis, vask ja tsink osalevad koos la\u0308mmastikuga proteiinide moodustamise protsessis jne. Teiselt poolt on need elemendid olulised looma tervisele, parandades viljakust, raua imendumist, toitainete omastamist jpm. Suur defitsiit oli ka magneesiumi osas ning veidi alla pooltel juhtudel esines taimedes fosfori defitsiiti. See vo\u0303ib olla seotud ilmastikuga. Leheproovide korjamise ajal oli o\u0308o\u0308pa\u0308evane keskmine temperatuur +5..+6 kraadi juures, o\u0308o\u0308siti esinesid va\u0308ikesed o\u0308o\u0308ku\u0308lmad. Jahe muld pa\u0308rsib toiteelementide omastamist."}, {"text_idx": "#000007", "text": "Nende elementide ta\u0308htsus rapsile on tunduvalt va\u0308iksem kui teraviljadele. Ko\u0303ige rohkem tsinki omastab raps o\u0303itsemise perioodil. Kevadiseks lehekaudseks va\u0308etamiseks sobivad mangaani puuduse likvideerimiseks YaraVita Brassitrel Pro, YaraVita Mantrac Pro vo\u0303i mangaankelaat Tradecorp Mn. Tsingi sisalduse korrigeerimiseks sobib tsinkkelaat Tradecorp Zn. Vedelva\u0308etisega ZM-Grow saab toetada taimede varustamist nii tsingi kui ka mangaaniga. Raud ja vask on talirapsi kasvuks va\u0308hemta\u0308htsad elemendid."}, {"text_idx": "#000008", "text": "Boori ja molu\u0308bdeeni tase talirapsi lehtedes oli 2019.a. su\u0308gisel veidi parem: 56% tulemustest oli boori tase \u201eveidi madal\u201c. 2020.a. su\u0308gisel oli boori tase 20% \u201eveidi madal\u201c ning 56% lausa \u201emadal\u201c vo\u0303i \u201eva\u0308ga madal\u201c. 2019.a. oli molu\u0308bdeeni tase \u201emadal\u201c vo\u0303i \u201eva\u0308ga madal\u201c 67% proovidest, aasta hiljem on sama na\u0308itaja 76%. Tegelikult aga saame taimedes boori tasemele o\u0303iglase hinnangu anda vaid siis, kui ko\u0303igi proovide puhul oleks teada, mis hetkel on lehekaudne boor pritsitud. Booril on oluline roll risto\u0303ieliste kultuuride kasvatamisel ning seeto\u0303ttu on boori pritsimine po\u0303llumeeste seas u\u0308snagi tavapa\u0308rane tegevus. Rohkem tuleb ta\u0308helepanu po\u0308o\u0308rata boori kogusele ning selle pritsimise ajale. Olenemata sellest, kas laotatud mineraalva\u0308etis sisaldab boori vo\u0303i anti ku\u0308lvi ette vedelso\u0303nnikut, siis lehe kaudu tuleb boori siiski juurde anda ja seda esimesel vo\u0303imalusel. Taliraps on ta\u0308pselt sinna maani boori defitsiidis, kui ta saab seda elementi lehekaudu. Seeto\u0303ttu soovitame osa boorist anda kohe siis, kui teostatake po\u0303llul na\u0308iteks ko\u0303rreliste to\u0303rjet vo\u0303i varast, esimest kasvureguleerimist vo\u0303i CL herbitsiidi. Teine osa anda 5-6 lehe faasis koos kasvureguleerimisega. Soovituslik boori kogus su\u0308gisel on 300-450 g/ha. On mitmeid lehtede kaudu pritsitavaid boori va\u0308etisi: YaraVita Bortrac, Tradebor Mo, Detera Boron."}, {"text_idx": "#000009", "text": "2020.a. kevadel esinesid taliteraviljadel sarnased toitainete defitsiidid nagu aasta varem."}, {"text_idx": "#000010", "text": "Eestimaa muldades on boori sisaldus madal ning sellest tingituna on nii su\u0308gisel kui kevadel teraviljades boori tase madal. Teraviljad vajavad boori kordades va\u0308hem kui o\u0303likultuurid, kuid see mo\u0303jutab terade ta\u0308ituvust ja mahukaalu. Soovituslik boori kogus on 0,2 \u2013 0,3 l/ha ning suure to\u0303ena\u0308osusega tuleb pritsimist korrata. Ettevaatlik tuleb olla u\u0308hekordsete ko\u0303rgete normidega, mis vo\u0303ivad osutuda teraviljadele toksiliseks."}, {"text_idx": "#000011", "text": "Vasepuudus esines peaaegu ko\u0303igis leheproovides. Vask soodustab teraviljade vo\u0303rsumist ja terade arvu pa\u0308hikus ning pritsimine tuleb teraviljadel a\u0308ra teha hiljemalt ko\u0303rsumisfaasi alguseks (BBCH 31). Vask suurendab terade proteiinisisaldust. Lisaks aktiveerib taimedes ensu\u0308u\u0308me, mis osalevad ligniini tootmises, ta\u0308nu millele on taimed lamandumiskindlamad. Ko\u0303rsumise faasis ei saa me enam oluliselt soodustada produktiivvo\u0303rsete moodustumist ega mo\u0303jutada terade arvu pa\u0308hikus, misto\u0303ttu pritsimise kasutegur ja\u0308a\u0308b madalaks. Kuna Eestimaa muldades on vase tase madal ning defitsiidid on esinenud kahe aasta leheproovide tulemustes, siis ei tasu vase puudustunnuseid ootama ja\u0308a\u0308da, vaid vaske sisaldav leheva\u0308etis tuleks lu\u0308litada vo\u0303rsumisaegsesse pritsimisprogrammi. Suurest defitsiidi na\u0308itajast tingituna oleme vaskkelaadiga la\u0308bi viinud mitu katset, mis to\u0303estavad Tradecorp Cu pritsimise tasuvust nii tali- kui suviteraviljadel (katsed tru\u0308kises). Vasepuuduse negatiivset mo\u0303ju teraviljade saagikusele on vo\u0303imalik ennetada ka taimi YaraVita Coptrac\u2019iga pritsides."}, {"text_idx": "#000012", "text": "Tsink on oluline komponent mitmetes ensu\u0308u\u0308mides ning osaleb kasvuhormoonide tootmises ja so\u0303lmevahede pikenemises. Tsingi puudusel aeglustub vo\u0303rsumise faasis ka lehtede kasv ja juurestiku arenemine. Selle tulemusel va\u0308heneb fotosu\u0308nteesiv pind ning kannatab saagikus, lisaks va\u0308heneb terade arv pa\u0308hikus. Parim aeg tsingiga pritsimiseks on kuni ko\u0303rsumisfaasi keskpaigani, kuid kui puudus peaks esinema hiljem, siis saab seda parandada ka veel lipulehe faasis, sest tsink mo\u0303jutab saagi kvaliteeti ja puuduse korral ja\u0308a\u0308b proteiinisisaldus soovitust madalamaks. Tsingipuuduse korvamiseks tuleks taimi kasvu ajal pritsida tsinkkelaadiga Tradecorp Zn 0,5 -1 kg/ha vo\u0303i vedelva\u0308etisega YaraVita Zintrac 1-2 l/ha."}, {"text_idx": "#000013", "text": "Teraviljadele oluliste mikroelementide suurte defitsiitide likvideerimiseks on universaalsematest leheva\u0308etistest to\u0303husamad ja turvalised kasutamiseks paagisegudes EDTA kelaadid Tradecorp Cu, Mn, Mn 0,75-1 kg/ha. Teraviljade jaoks erinevate kriitilise ta\u0308htsusega toiteelementide vajaduse katab ka YaraVita Gramitrel 2-3 l/ha."}, {"text_idx": "#000014", "text": "Mis to\u0308o\u0308d on a\u0308ra teinud Inglismaa Viljelusvo\u0303istlusel osaleja Erki Plamus oma talinisu po\u0303llul Malunas vahepealse kolme na\u0308dalaga? Loe, milline on seis po\u0303llul 4. juunil ning millised pritsito\u0308o\u0308d on planeeritud talinisu lipulehe faasi."}]